Pacifismo

Pacifismo es le theoria e practica de nonviolentia, i.e. de abstiner se de actos de violentia contra altere personas. Pacifistas non solmente son nonviolente personalmente, ma alsi crede que il es possibile haber un societate sin violentia, ni personal ni del stato (in formas como le guerra e le pena capital). Consequentemente, pacifistas refusa a participar in guerras.

Il ha religiones, como jainismo, que son pacifista, e alcun buddhistas, hindus, e christianos son pacifistas religiose. Sectos christian que son pacifista include le Doukhobores, le Hutteritos, le Mennonitos, le Amish, o le Quakeres.

Pacifistas notabile include Albert Einstein, Mahatma Gandhi, Martin Luther King Jr, John Lennon, Judith Malina, Yoko Ono, Jeannette Rankin, Bertrand Russell, e Leo Tolstoy.

Categoria:Politica (Theoria)